**אוֹן רפאלי** (נולד ב-26 בנובמבר 1996) הוא שחקן, דוגמן וזמר ישראלי. אחיה של בר רפאלי.

ביוגרפיה
--------

רפאלי נולד וגדל בהוד השרון, לרפי רפאלי, בעל חוות סוסים לשעבר, ולציפי רפאלי, דוגמנית ושחקנית עבר. הוא בן הזקונים. אחותו הגדולה היא הדוגמנית בר רפאלי. אחיו הגדול הוא דור רפאלי, ממייסדי אפליקציית בליינדספוט. למד בבית הספר הדרים שבהוד השרון.

ביולי 2016 במהלך שירותו כחייל בצה"ל נחשד רפאלי, יחד עם חיילים נוספים בבסיסו, במתן שוחד למפקדו בתמורה להטבות בשירות. אולם כחצי שנה לאחר מכן, ההאשמות בוטלו והתיק נסגר.

קריירה
------

### שחקן

בשנת 2016 הייתה הופעתו הראשונה בטלוויזיה, בסדרת הדרמה היומית "פולמון" של הוט, שם שיחק בתפקיד משנה.

בשנת 2017 שיחק בתפקיד ראשי בסרט הקולנוע של קובי מחט "ג'סטה" בתור אדם, לצד נאיה פדרמן ומתן לקס.

בשנת 2018 שיחק בסרט ההמשך "עד הקצה - ג'סטה 2".

בשנת 2020 שיחק בתפקיד מרכזי בעונה החמישית של סדרת הנוער "כפולה" בערוץ kidZ בתור מיכאל חזן, לצדה של נועה קירל.

באוגוסט 2021 עלה לאקרנים סרטו של קובי מחט "פול ספיד" (סרט ההמשך ל"פול גז" מ-2019), בו הוא מככב בתור רוי ברוך, לצד קווין רובין.

### דוגמן

ב-2017 הוכתר במקום הראשון ברשימת 20 הרווקים הנחשקים של "פנאי פלוס" והופיע על שער כתב העת.

כמו כן ב-2017, כיכב בקמפיין של חברת האופנה "הודיס" לצד אחותו בר.

בינואר 2022 נבחר לאחד הפרזנטורים של "קסטרו" לשנת 2022, עד סיום התפקיד בינואר 2023, אחרי שתי עונות בלבד.

### זמר

במרץ 2023 הוציא און סינגל בכורה בשם "שריטה", בהמשך השנה הוציא סינגל נוסף בשם "לחזור הביתה", באוגוסט הוציא סינגל בשיתוף פעולה עם הזמר רועי סנדלר בשם "מאמי".

### ריאליטי

בשנת 2024 פורסם כי לוהק לעונה הרביעית של רוקדים עם כוכבים קשת.

חיים אישיים
-----------

ב-2019 ניהל מערכת יחסים עם הדוגמנית עומר ברבי ולימים השניים נפרדו. בספטמבר 2019 פורסם שהוא נמצא בקשר זוגי עם השחקנית האמריקאית היילי סטיינפלד, אך במאי 2020 פורסם כי נפרדו. במאי 2022 פורסם שהוא נמצא בזוגיות עם שחר חיון, ובמאי 2023 נפרדו.

קישורים חיצוניים
----------------

* און רפאלי, ברשת החברתית אינסטגרם
* און רפאלי, במיזם "אישים" לתיעוד היצירה הישראלית
* און רפאלי, במסד הנתונים הקולנועיים IMDb (באנגלית)
* און רפאלי, באתר "אידיבי", מאגר הידע העברי לקולנוע ישראלי ועולמי
* ערן סויסה, המלאך רפאלי, באתר ישראל היום, 3 בספטמבר 2020
* אפרת וכטל, ‏לכולם יש דעה קדומה עלינו. אולי עכשיו יכירו אותנו באמת, באתר ‏מאקו‏, 10 במרץ 2022

הערות שוליים
------------

1. ↑  ענת מידן, רק בגלל שקוראים לי בר רפאלי, באתר ynet, 18 ביוני 2004
2. ↑  נרי ליבנה, פרויקט הלביאה, באתר הארץ, 20 באוקטובר 2007
3. ↑  צחי דבוש, החייל בפרשת הרס"ר: אחיה של בר, באתר ynet, 22 ביולי 2016
4. ↑  האשמות נגד און רפאלי בוטלו, האם ציפי מגיבה, באתר רשת 13, 15 בינואר 2017
5. ↑  וואלה! סלבס‏, נועה קירל מציגה חבר חדש: און רפאלי, באתר וואלה!‏, 28 בינואר 2020
6. ↑  אפרת וכטל, 20 הרווקים הנחשקים 2017: במקום הראשון - און רפאלי, במדור "פנאי פלוס" באתר ynet‏, 9 בפברואר 2017
7. ↑  און רפאלי ורביב כנר בפנים: הנבחרת של קסטרו הושלמה, באתר אייס, 31 בינואר 2022
8. ↑  גיל משעלי, ‏אחרי פחות משנה: קסטרו נפרדת מהפרזנטורים, באתר ‏מאקו‏, 9 בינואר 2023
9. ↑  מוזיקה - עולה ולא יורד: און רפאלי בסינגל בכורה, באתר פרוגי, ‏2023-03-02
10. ↑  *און רפאלי - שריטה*, נבדק ב-2023-08-22
11. ↑  גיל משעלי, ‏און רפאלי פותח את הלב בשיר חדש: "אמרנו נשאר ביחד אלף פעם לפחות", באתר ‏מאקו‏, 15 במאי 2023
12. ↑  *און רפאלי – לחזור הביתה (Prod by. Roby Fayer)*, נבדק ב-2023-08-22
13. ↑  *רועי סנדלר & און רפאלי – מאמי (Prod.By Offir Cohen)*, נבדק ב-2023-08-22
14. ↑  יפעת הללי אברהם, ‏און רפאלי בזוגיות עם היילי סטיינפלד, באתר ‏מאקו‏, 18 בספטמבר 2019
15. ↑  נשבר הלב: און רפאלי והיילי סטיינפלד נפרדו, באתר ‏מאקו‏, 4 במאי 2020